**Kaj Matalamäki** (s. 3. maaliskuuta 1942, Tampere) on suomalainen jääkiekkopuolustaja- valmentaja ja jalkapalloilija. Matalamäki pelasi SM-sarjassa ja SM-liigan runkosarjassa yhteensä 287 ottelua, jona aikana hän edusti neljää eri joukkuetta, aloittaen uransa Ilveksessä vuonna 1959. Jalkapalloilijana Matalamäki pelasi 1960-luvulla ja jääkiekkovalmentajan tehtävät hän aloitti pelaajanuran yhteydessä vuonna 1974. SM-tason jääkiekossa pelaajana hänellä on kolme kultaa ja kaksi pronssia, valmentajana yksi pronssi ja jalkapalloilijana yksi SM-pronssi.

Ura
---

Kaj Matalamäki nousi Tampereen Ilveksen edustusjoukkueeseen 17-vuotiaana. Tätä ennen hän oli pelannut Seppo Helteen luotsaamassa Tikkunekku-joukkueessa. Ilvestä Matalamäki edusti SM-sarjassa kaudet 1959–1964, jona aikana hän voitti Suomen-mestaruuden vuonna 1962 ja kaksi pronssia vuosina 1963 ja 1964.

Matalamäki edusti seuraavaksi Porin Karhuja vuoteen 1967 ja voitti sen riveissä Suomen mestaruuden vuonna 1965. Porin Ässiä hän edusti vuoteen 1973, jona aikana hän voitti kolmannen SM-mestaruudensa vuonna 1971.

Matalamäki lisäksi pelasi kaksi SM-liigaottelua Kooveen paidassa kausina 1977–1978. Hän pelasi SM-sarjassa ja SM-liigan runkosarjassa yhteensä 287 ottelua, joissa hänen tehopisteensä olivat 64 + 44 = 108 ja jäähymääränsä 198 minuuttia. Suomen A-maajoukkuetta hän edusti kerran, B-joukkuetta kolmesti ja nuorten joukkuetta kaksi kertaa.

Valmennustyöt Matalamäki aloitti pelaamisen ohella vuonna 1974. Hän valmensi Kooveeta vuosina 1976–1979, saavuttaen pronssia vuonna 1977. Matalamäki oli myös Suomen maajoukkueen apuvalmentajana vuosina 1978, 1979 ja 1981. HIFK:ta valmentaessa hän saavutti pronssia kautena 1981–1982. Italiassa hän valmensi joukkuetta HC Fassa. Uransa aikana Matalamäki pelasi puolustajana sekä hyökkääjänä.

Tapparan valmentajaksi Matalamäki tuli useaan otteeseen kesken kauden. Boris Maiorovin hän korvasi kautena 1994–1995 ja 1998–1999 hän tuli Ismo Läntisen avuksi. Hän valmensi Tapparaa myös vuonna 2005. Matalamäki tuli kesken kauden Ässien päävalmentajaksi Vladimir Jursinov nuoremman tilalle. Hänen apuvalmentajinaan toimivat Risto Tuomi ja Jari Härkälä.

Jalkapalloa Matalamäki pelasi Mestaruussarjassa vuosina 1962–1963, Tampereen Palloilijoissa 1965 ja Ässissä 1969. Vuonna 1962 hän voitti SM-pronssia.

Sittemmin Matalamäki on toiminut perheyrityksen, nahka-alan tuotteita Italiasta maahantuovan Forza Oy:n toimitusjohtajana.

Lähteet
-------

* Suikki, Reijo (päätoim.): *Jääkiekkokirja 2006–2007*. Egmont Kustannus Oy Ab, 2006. ISBN 952-469-554-5.
* Forss, Risto, ym.: *Suuri Jääkiekkoteos 1*. Scandia-Kirjat Oy, 1979. ISBN 951-9466-14-2.

### Viitteet

1. ↑  Ilves-Historia, pelaaja *ilveshistoria.com*. Viitattu 31.12.2022.
2. 1 2  Jääkiekkokirja 2006–2007, s. 310
3. 1 2 3  Suuri Jääkiekkoteos 1, s. 254
4. 1 2  Suuri Jääkiekkoteos 1, s. 287
5. 1 2  Jääkiekkokirja 2006–2007, s. 326
6. 1 2 3  Leinonen, Kimmo: *Koulukadun Sankarit, Tampereen jääkiekkoilun historia 1928-1965*. APALI, 2014. ISBN 978-952-5877-38-0. (s. 187)
7. 1 2 3  Porin Ässien tiedotuslehti 27.11.2001
8. 1 2   (Arkistoitu – Internet Archive)
9. ↑
10. ↑
11. ↑  Porilaista jalkapallohistoriikkia 1960–1979


|  |  |  |
| --- | --- | --- |
| Edeltäjä:**Boris MajorovMikko Saarinen** | **Tapparan päävalmentaja**1994–19952005 | Seuraaja:**Jukka RautakorpiJukka Rautakorpi** |

|  |  |  |
| --- | --- | --- |
| Edeltäjä:**Vladimir Jursinov Jr.** | **Ässien päävalmentaja**2001–2002 | Seuraaja:**Mika Toivola** |

|  |  |  |
| --- | --- | --- |
| Edeltäjä:**Jorma Rikala** | **HIFK:n päävalmentaja**1981–1982 | Seuraaja:**Jorma Rikala** |